cyanic-selkie/wikianc huggingface dataset:
ভিক্টর ফ্লেমিং
ভিক্টর লঞ্জো ফ্লেমিং (Victor Lonzo Fleming; ২৩ ফেব্রুয়ারি ১৮৮৯ - ৬ জানুয়ারি ১৯৪৯) ছিলেন একজন মার্কিন চলচ্চিত্র পরিচালক, প্রযোজক ও চিত্রগ্রাহক। তার পরিচালিত প্রথম চলচ্চিত্র হোয়েন দ্য ক্লাউডস্‌ রোল বাই (১৯১৯)। তার সবচেয়ে জনপ্রিয় চলচ্চিত্রসমূহ হল দ্য উইজার্ড অব অজ (১৯৩৯) এবং গন উইথ দ্য উইন্ড (১৯৩৯), দ্বিতীয় কাজের জন্য তিনি শ্রেষ্ঠ পরিচালনা বিভাগে একাডেমি পুরস্কার অর্জন করেন। ফ্লেমিঙের এই দুটি চলচ্চিত্র আমেরিকান ফিল্ম ইনস্টিটিউটের ২০০৭ সালের এএফআইয়ের ১০০ বছর...১০০ চলচ্চিত্র তালিকায় সেরা দশে অবস্থান করে। তার নির্মিত অন্যান্য উল্লেখযোগ্য চলচ্চিত্রসমূহ হল দি অ্যাওয়েকেনিং (১৯২৮), রোমাঞ্চকর ট্রেজার আইল্যান্ড (১৯৩৪) ও ক্যাপ্টেন্স কারেজিয়াস (১৯৩৭), মনস্তাত্ত্বিক ভীতিপ্রদ ডক্টর জেকিল অ্যান্ড মিস্টার হাইড (১৯৪১) এবং জীবনীমূলক মহাকাব্যিক জোন অব আর্ক (১৯৪৮)।
চ্যানেল নাইন
চ্যানেল নাইন বাংলাদেশের একটি উপগ্রহ-ভিত্তিক টেলিভিশন স্টেশন। বাংলা ভাষায় সম্প্রচারিত এই চ্যানেলটির স্টুডিও ঢাকার তেজগায়েঁ আবস্থিত। ২০১৯ সালের ২৮ মার্চ থেকে চ্যানেলটির বার্তা বিভাগ বন্ধ হয়ে যায়। বর্তমানে এটি শুধু খেলা বিনোদন প্রচার করছে।
মালিকানা
চ্যানেল ৯-এর ৮৫ শতাংশ মালিকানা ২২ কোটি টাকা দিয়ে কিনে নেন এনটিভির সাবেক ব্যবস্থাপনা পরিচালক এনায়েতুর রহমান। স্থানীয় সরকার মন্ত্রী সৈয়দ আশরাফুল ইসলামের ভাই মেজর জেনারেল (অব.) সৈয়দ শাফায়েতুল ইসলামের স্ত্রী সৈয়দা মাহবুবা আক্তারকে দেওয়া হয় এই টিভির অনুমতিপত্র। সৈয়দা মাহবুবা আক্তারের পাশাপাশি তাঁর স্বামী, ছেলে, ভাই, ভাইয়ের ছেলের নামে ছিল মোট শেয়ার। এই শেয়ার নিয়ে নানা অভিযোগ ছিল। এনায়েতুর রহমান প্রথম আলোকে বলেন, "চ্যানেল ৯-এর ৮৫ শতাংশ শেয়ার কিনে নিয়েছি। ২২ কোটি টাকার মধ্যে ২০ কোটি টাকা শেয়ারের দাম। বাকি দুই কোটি অন্য হিসাবে।"
ইতিহাস
২০১২ সালের ৩০ জানুয়ারি চ্যানেল নাইন যাত্রা শুরু করে৷ ভার্গো মিডিয়া ২০১৪ সালে চ্যানেল নাইন ইউকে নাম নিয়ে যুক্তরাজ্য ও আয়ারল্যান্ডে স্কাইতে সম্প্রচার চালু করে, যেখানে পরে এটি এনটিভি ইউকের স্থলাভিষিক্ত হয়। চ্যানেলটি ‘ইউটেলস্যাট ২৮’ থেকে গ্রাহকদের ফ্রি-টু-এয়ার হিসাবে সম্প্রচার করে। ২৭ জুন ২০১৪ তারিখে চ্যানেল নাইন ইউকে বন্ধ হয়ে যায় এবং এর স্থলাভিষিক্ত হয় ইকরা বাংলা। সৈয়দা মাহবুবা আকতার চ্যানেলটির চেয়ারম্যান ও এনায়েতুর রহমান বাপ্পি ব্যবস্থাপনা পরিচালক হিসেবে দায়িত্ব পালন করছেন।
বার্তা বিভাগ বন্ধ ঘোষণা
২০১৯ সালের ৩ মার্চ চ্যানেল নাইনের বার্তা বিভাগ বন্ধের ঘোষণা দেয় প্রতিষ্ঠানটির কর্তৃপক্ষ।  এর জের ধরে চ্যানেলটির ১৬০ কর্মচারীকে চাকরি থেকে অব্যাহতি দেওয়া হয়। বার্তা বিভাগ বন্ধের পেছনে মিডিয়া বাজারে গণমাধ্যমটির খারাপ অবস্থাকে কারণ হিসেবে দেখিয়েছি মালিকপক্ষ।
সম্পূর্ণা মন্ডল
সম্পূর্ণা মন্ডল একজন ভারতীয় বাঙালি মডেল এবং টেলিভিশন অভিনেত্রী । সে মূলত বাংলা ধারাবাহিকে অভিনয় করেন। তিনি অনেক টিভি বিজ্ঞাপনের পাশাপাশি স্বল্পদৈর্ঘ্য চলচ্চিত্রেও কাজ করে। করুণাময়ী রাণী রাসমণি ও দুর্গা দুর্গেশ্বরীতে কাজ করার পর সে ব্যাপক খ্যাতি অর্জন করে।
জীবনের প্রথমার্ধ
সম্পূর্ণা‌ মণ্ডল ২০০৩ সালের ২৫ নভেম্বর ভারতের পশ্চিমবঙ্গের কলকাতায় জন্মগ্রহণ করেন। তার বাবা একজন ব্যবসায়ী এবং মা গৃহিণী। তিনি সিলদা উচ্চ বিদ্যালয়ে অধ্যয়নরত।
পেশা
সম্পূর্ণা‌ আগে নাচ করত । তার প্রথম অভিনয় কালার্স বাংলার ‘মা দুর্গা’ ধারাবাহিকে । এরপর সে জি বাংলার ‘গোয়েন্দা গিন্নি’তে অভিনয় করে। ২০১৭ সালে সে করুণাময়ী রাণী রাসমণি তে জগদম্বার ভূমিকায় অভিনয় করে। তারপর সে স্টার জলসার ‘দুর্গা দুর্গেশ্বরী’তে অভিনয় করে জনপ্রিয়তা অর্জন করে। হৈচৈতে হ্যালো ওয়েব সিরিজে সে রাইমা সেন এর মেয়ের ভূমিকায় অভিনয় করে। ২০২১ সালে সে আকাশ ৮ এ হয়তো তোমারই জন্যতে অভিনয় করছে।
নিকোলাই নস্কভ
নিকোলাই ইভানোভিচ নস্কভ (Николай Иванович Носков) একজন রুশ সংগীতশিল্পী। তিনি ১৯৮৭ থেকে ১৯৯০ সাল পর্যন্ত হার্ড রক ব্যান্ড গোর্কি পার্কের কণ্ঠশিল্পী ছিলেন। তিনি পাঁচবার গোল্ডেন গ্রামোফোন পুরস্কার জয়ী হন।   তিনি ১৯৮০-এর দশকের গোঁড়ার দিকে মস্কো (Москва) ব্যান্ডের এবং গোর্কি পার্ক ব্যান্ডে যোগদানের পূর্বে গ্র্যান্ড প্রিক্স (Гран-при) ব্যান্ডের সদস্য ছিলেন। এরপরে ১৯৯০-এর দশকের শেষের দিকে তিনি নিকোলাই (Николай) ব্যান্ডে দলভুক্ত হন। পরবর্তীতে ১৯৯৮ সাল থেকে তিনি এককভাবে তার কর্মজীবন শুরু করেন। এ পর্যন্ত তার ছয়টি একক অ্যালবাম বের হয়েছে। ২০১৫ সালে তিনি গ্লাভনে স্তেনা নামক আপাতবাস্তব টেলিভিশন অনুষ্ঠানের দ্বিতীয় মৌসুমে বিচারকের ভূমিকা পালন করেন।
ব্যক্তিগত জীবন
১৯৭৮ সালে নিকোলাই তার বান্ধবী মারিনার সাথে বিবাহবন্ধনে আবদ্ধ হন। তার মেয়ের নাম কাতিরিনা (জন্ম: ১৯৯১) ও নাতনীর নাম মিরাস্লাভা (জন্ম: নভেম্বর, ২০১৫)। ২০১৭ সালে তিনি গলায় রক্ত জমাট বাঁধার কারণে হাসপাতালে ভর্তি হন।.
পুরস্কার ও সম্মাননা
===গোল্ডেন গ্রামোফোন পুরস্কার ===
নারায়ন চন্দ্র চন্দ
নারায়ন চন্দ্র চন্দ (জন্ম: ১২ মার্চ, ১৯৪৫) একজন বাংলাদেশী রাজনীতিবিদ ও জাতীয় সংসদ সদস্য। তিনি মৎস্য ও প্রাণী সম্পদ মন্ত্রণালয়ের দায়িত্বপ্রাপ্ত মন্ত্রী।
প্রাথমিক জীবন
নারায়ন চন্দ্র চন্দ খুলনা জেলার ডুমুরিয়া উপজেলায় ১৯৪৫ সালের ১২ মার্চ তিনি জন্ম গ্রহণ করেন। তার মাতার নাম রেণুকা বালা চন্দ ও পিতার নাম কালীপদ চন্দ।
শিক্ষাজীবন
উলাগ্রামের পাঠশালায় তার শিক্ষাজীবন শুরু হয়। বান্দা মাধ্যমিক বিদ্যালয়ে নবম শ্রেণী পর্যন্ত পড়াশোনা করেন। ১৯৬১ সালে ডুমুরিয়া মাধ্যমিক বিদ্যালয় থেকে ম্যাট্রিক্যুলেশন পাশ করেন। ১৯৬৩ সালে দৌলতপুর বিএল কলেজ থেকে এইচএসসি পরীক্ষায় উত্তীর্ণ হন। রাজশাহী বিশ্ববিদ্যালয় থেকে ১৯৬৬ সালে তিনি রাষ্ট্রবিজ্ঞানে অনার্স এবং ১৯৬৭ সালে একই বিষয়ে একই বিশ্ববিদ্যালয় থেকে স্নাতকোত্তর ডিগ্রী নেন। চাকুরীকরাকালীন সময়ে ১৯৭২ সালে তিনি বিএড পাশ করেন।
পারিবারিক জীবন
স্ত্রী ঊষা রানী চন্দ স্কুল শিক্ষক। নারায়ন চন্দ্র চন্দ তিন ছেলে ও এক মেয়ের জনক। বড় ছেলে ড. বিশ্বজিৎ চন্দ বাংলাদেশ আওয়ামীলীগের কেন্দ্রীয় উপ কমিটির সদস্য,বাংলাদেশ বিশ্ববিদ্যালয় মঞ্জুরী কমিশনের সদস্য ও জাতীয় মানবাধিকার কমিশনের অবৈতনিক সদস্য ও রাজশাহী বিশ্ববিদ্যালয়ের আইন অনুষদের অধ্যাপক ও ডীন। মেঝ ছেলে সত্যজিত চন্দ্র চন্দ ব্যবসায়ী ও ছোট ছেলে প্রয়াত অভিজিত চন্দ্র চন্দ খুলনা জেলা পরিষদের প্যানেল চেয়ারম্যান ছিলেন। একমাত্র মেয়ে জয়ন্তী দত্ত গৃহিনী। জামাতা বাংলাদেশ ব্যাংকের ডিজিএম। তার বড় ভাই দীন বন্ধু চন্দ্র চন্দ শোভনা বিরাজময়ী মাধ্যমিক বিদ্যালয় প্রধান শিক্ষক ছিলেন।
কর্মজীবন
মাস্টার্সের ফল প্রকাশের পুর্বেই নারায়ন চন্দ্র চন্দ ডুমুরিয়ার সাহস নোয়াকাটি মাধ্যমিক বিদ্যালয়ের প্রধান শিক্ষক হিসেবে কর্মজীবন শুরু করেন। ১৯৬৮ সালে এই স্কুল থেকে সর্বপ্রথম শিক্ষার্থীরা এসএসসি পরীক্ষা দেয়ার সুযোগ পায়। ১৯৭৩ সালের ৭ মে ডুমুরিয়া মাধ্যমিক বিদ্যালয়ের প্রধান শিক্ষক হিসেবে নিয়োগ পান। ১৯৭৪ সালে তার অক্লান্ত প্রচেষ্টায় ডুমুরিয়ায় এসএসসি পরীক্ষা কেন্দ্র চালু হয়। এর আগে খুলনা শহরে শিক্ষার্থীদেরকে পরীক্ষা দিতে হত। চাকুরীকরাকালীন সময়ে ১৯৭২ সালে তিনি বিএড পাশ করেন। তিনি ২০০৫সালের ১১ মার্চ চাকরি থেকে অবসর নেন।
শিক্ষক নেতা ও সংগঠক
১৯৬৮ সালে তিনি মাধ্যমিক শিক্ষকদের ঐক্যবদ্ধ করতে প্রতিষ্ঠা করেন থানা মাধ্যমিক শিক্ষক সমিতি। তিনি প্রতিষ্ঠাকালিন সাধারণ সম্পাদক হিসেবে দায়িত্ব পালন করেন। এরপর ১৯৮৭ সালে সরাসরি ভোটের মাধ্যমে জেলা মাধ্যমিক শিক্ষক সমিতির সভাপতি নির্বাচিত হন। ২০০৭ সাল পর্যন্ত তিনি ওই পদে দায়িত্ব পালন করেন।
রাজনৈতিক জীবন
বঙ্গবন্ধুর আশির্বাদ পাওয়া নারায়ন চন্দ্র চন্দ এমপি শিক্ষা জীবন শেষ করে তিনি ১৯৬৭ সালে আওয়ামী লীগের রাজনীতির সাথে যুক্ত হন। ১৯৬৮ সালে থানা কমিটির সাঙ্গঠনিক সম্পাদক হিসেবে দায়িত্ব পান। ১৯৮৪ সালে তিনি ডুমুরিয়া থানা আওয়ামী লীগের সাধারণ সম্পাদক নির্বাচিত হন। ১৯৯৫ সালে নির্বাচনের মাধ্যমে উপজেলা আওয়ামী লীগের সভাপতি নির্বাচিত হন। সর্বশেষ ২০০৩ সালে গঠিত কমিটিতেও তিনি সরাসরি ভোটের মাধ্যমে সভাপতি নির্বাচিত হন। তিনি আওয়ামী লীগ খুলনা জেলা শাখার সদস্য। তিনি বাংলাদেশ আওয়ামী মৎস্যজীবী লীগের কেন্দ্রীয় আহবায়ক ছিলেন।
জনপ্রতিনিধিত্ব
বাংলাদেশের সর্বপ্রথম ইউনিয়ন পরিষদ নির্বাচনে ডুমুরিয়া উপজেলার ভান্ডারপাড়া ইউনিয়ন পরিষদে তিনি চেয়ারম্যান পদে নির্বাচিত হন। ছয় বার তিনি চেয়ারম্যান পদে নির্বাচিত হয়েছেন। তৎকালিন স্বাস্থ্য মন্ত্রী ও পরে দপ্তরবিহীন মন্ত্রী সালাহউদ্দিন ইউসুফের মৃত্যুর পর ২০০০ সালের ২০ ডিসেম্বর অনুষ্ঠিত উপ-নির্বাচনে নারায়ন চন্দ্র চন্দ ডুমুরিয়া-ফুলতলা আসনে প্রথমবার সংসদ সদস্য নির্বাচিত হন। ২০০১ সালের অষ্টম সংসদ নির্বাচনে তিনি চারদলীয় জোট প্রার্থী অধ্যাপক মিয়া গোলাম পরোয়ারের নিকট পরাজিত হন। এরপর নারায়ণ চন্দ্র চন্দ ২০০৮ সালের নবম সংসদ নির্বাচনে আবারও সংসদ সদস্য নির্বাচিত হন। ২০১৪ সালের দশম জাতীয় সংসদ নির্বাচনে তিনি বিনাপ্রতিদ্বন্দ্বিতায় তৃতীয়বারের মত সংসদ সদস্য নির্বাচিত হন। এবং সরকারের মৎস্য ও প্রাণী সম্পদ মন্ত্রণালয়ের মন্ত্রী হিসেবে দায়িত্বপালন করেন সর্বশেষ ২০১৯ সালের একাদশ জাতীয় সংসদ নির্বাচনে সংসদ সদস্য নির্বাচিত হয়। তিনি সংসদ সদস্য নির্বাচিত হওয়ার পর এলাকায় ব্যাপক উন্নয়ন করেছেন।
কুসাই ইবনে কিলাব
কুসাই ইবনে কিলাব ইবনে মুররাহ ( قُصَيّ ٱبْن كِلَاب ٱبْن مُرَّة, কুসায়ি ইবনে কিলাব ইবনে মুররাহ ; খ্রিস্টীয় ৪০০- ৪৮০), এছাড়াও বানান কুসাই, কুসায়ে , জন্মনাম যায়েদ (زَيْد), হযরত ইব্রাহিমের একজন ইসমাইলি বংশের ছিলেন, তিনি এতিম থেকে উঠে এসে মক্কার রাজা এবং কুরাইশ গোত্রের নেতা হয়ে যান। তিনি নবী মুহাম্মদ (সা) এর পূর্বপুরুষ হিসাবে বিখ্যাত।
পটভূমি
তাঁর পিতা ছিলেন কিলাব ইবনে মুরাহ, যখন কুসাই শৈশবে ছিলো তখন তিনি মারা যান। ইসলামী রীতি অনুসারে তিনি ইব্রাহিম এর পুত্র ইসমাঈল এর বংশধর ছিলেন। তাঁর বড় ভাই জুহরাহ ইবনে কিলাব বনু যুহরা গোত্রের পূর্বসূরি ছিলেন। বাবার মৃত্যুর পরে তাঁর মা ফাতিমাহ বিনতে সাদ ইবনে সাইল বনু আজরা গোত্রের রাবিয়া ইবনে হারামকে বিয়ে করেছিলেন, যিনি তাকে তাঁর সাথে সিরিয়ায় নিয়ে যান, সেখানে তিনি দাররাজ নামে এক পুত্র সন্তানের জন্ম দেন।
লালা টুলপান
লালা টুলপান ("প্রস্ফুটিত টিউলিপ") হলো রাশিয়ার অন্যতম বৃহৎ মসজিদ, যেটি উফায় অবস্থিত। এই মসজিদটির রয়েছে ৫৩ মিটার লম্বা যমজ মিনার। বিল্ডিংটিতে আরও রয়েছে ১,০০০ জন ইবাদতকারীর ধারণ ক্ষমতা। এটি ১৯৯০ থেকে ১৯৯৯ সালের মধ্যে একটি আধুনিক নকশার আলোকে তৈরি করেছিলেন ওয়াকিল ড্যাভল্যাশিন। ২০০১ সালে ভ্লাদিমির পুতিন অত্র মসজিদে তালাত তাজউদ্দীন এবং অন্যান্য মুসলিম আলেমদের সাথে একটি বৈঠক করেছিলেন।
জনশুমারি
কোন দেশের বা কোন নির্দিষ্ট অঞ্চলের মানুষ গণনাকেই মূলত জনশুমারি বলা হয়। পৃথিবীর প্রায় সব দেশেই নিজস্ব জনশুমারির ব্যবস্থা রয়েছে। বাংলাদেশও এর ব্যতিক্রম নয়। বাংলাদেশে ও প্রতি দশ (১০) বছর অন্তর অন্তর জনশুমারি করা হয়। পূর্বে একে আদমশুমারী বলা হলে ২০১৩ সালে জাতীয় সংসদে পরিসংখ্যান আইন ২০১৩ পাস হওয়া আইন অনুসারে আদমশুমারিকে ‘জনশুমারি’ নামে অভিহিত করা হয়েছে। ১০ বছরের ধারাবাহিকতায় পরবর্তী জনশুমারি ও গৃহগণনা ২০২১ সালের ২৪ থেকে ৩০ ডিসেম্বর অনুষ্ঠিত হওয়ার কথা ছিল। বৈশ্বিক মহামারি করোনা ও ট্যাব জটিলতায় প্রকল্পের কার্যক্রম শুরু একাধিকবার পিছিয়েছে। প্রথমে ২০২১ সালের ২ থেকে ৮ জানুয়ারি দেশব্যাপী জনশুমারি হওয়ার কথা ছিল। পরে সেটি প্রায় নয় মাস পিছিয়ে ২৫ থেকে ৩১ অক্টোবর সময় পুনর্নির্ধারণ করা হয়। কিন্তু সে মেয়াদেও জনশুমারি করতে পারেনি বিবিএস। এরপর ২৫ থেকে ৩১ ডিসেম্বর দেশব্যাপী জনশুমারি ও গৃহগণনার পরিকল্পনা হয়। তাই ষষ্ঠ জনশুমারি ১৫ জুন থেকে ২১ জুন ২০২২ খ্রি.
জনশুমারি
জনশুমারি একটি দেশের জনসংখ্যার সরকারি গণনা হিসেবে গণ্য করা হয়। জাতিসংঘের সংজ্ঞা অনুযায়ী নির্দিষ্ট সময়ে জনশুমারি একটি জনগোষ্ঠীর বা দেশের জনসংখ্যা গণনার সামগ্রিক প্রক্রিয়ায় তথ্য সংগ্রহ, তথ্য একত্রীকরণ এবং জনমিতিতে অর্থনৈতিক ও সামাজিক তথ্যাদি প্রকাশ করা বোঝায়। বাংলাদেশে প্রথম জনশুমারি ১৯৭৪ সালে হয়েছিল। একটি দেশে জনশুমারি সাধারণত দশ বছর পর পর হয়।
সেলেস্ট হোম
সেলেস্ট হোম (Celeste Holm; ২৯শে এপ্রিল ১৯১৭ - ১৫ই জুলাই ২০১২) হলেন একজন মার্কিন অভিনেত্রী ও গায়িকা। অভিনয়ের স্বীকৃতি হিসেবে তিনি একটি একাডেমি পুরস্কার ও একটি গোল্ডেন গ্লোব পুরস্কার অর্জন করেছেন। এছাড়া তিনি আমেরিকান থিয়েটার হল অব ফেমে ভূষিত হয়েছেন।
১৯৩৭ সালে হ্যামলেট মঞ্চনাটক দিয়ে তার কর্মজীবন শুরু হয়। তার অভিনীত প্রথম চলচ্চিত্র থ্রি লিটল গার্লস ইন ব্লু (১৯৪৬)। পরের বছর জেন্টলম্যান্‌স অ্যাগ্রিমেন্ট (১৯৪৭) চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার লাভ করেন। পরবর্তীকালে তিনি কাম টু দ্য স্টেবল (১৯৪৯) ও অল অ্যাবাউট ইভ (১৯৫০) চলচ্চিত্রের অভিনয়ের জন্য আরও দুটি একাডেমি পুরস্কারের মনোনয়ন লাভ করেন। টেলিভিশনে তিনি ব্যাকস্টেয়ার্স অ্যাট দ্য হোয়াইট হাউজ নাটকে অভিনয়ের জন্য সীমিত ধারাবাহিকে শ্রেষ্ঠ পার্শ্ব অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন।
প্রারম্ভিক জীবন
সেলেস্ট হোম ১৯১৭ সালের ২৯শে এপ্রিল নিউ ইয়র্ক অঙ্গরাজ্যের ম্যানহাটনে জন্মগ্রহণ করেন এবং বেড়ে ওঠেন। সেলেস্ট তার পিতামাতার একমাত্র সন্তান ছিলেন। তার মাতা জিন পার্ক একজন মার্কিন পোট্রেট শিল্পী ও লেখক। তার পিতা থিওডর হোম একজন নরওয়েজীয় ব্যবসায়ী ছিলেন, যার কোম্পানি লন্ডনের লয়েডসকে নৌ সামগ্রী সরবরাহ করতেন। তার পিতামাতার পেশার কারণে তিনি কৈশোরে প্রায়ই বিভিন্ন স্থানে ভ্রমণ করতেন এবং নেদারল্যান্ডস, ফ্রান্স ও মার্কিন যুক্তরাষ্ট্রের বিভিন্ন বিদ্যালয়ে পড়াশোনা করেন। তিনি শিকাগোর ইউনিভার্সিটি স্কুল ফর গার্লসে তার মাধ্যমিক শিক্ষা শুরু করেন এবং পরে ফ্রান্সিস ডাব্লিউ. পার্কার স্কুলে স্থানান্তরিত হন। পার্কার স্কুলে তিনি অসংখ্য বিদ্যালয়ের মঞ্চনাটকে অভিনয় করেন এবং ১৯৩৫ সালে সেখান থেকে পাস করেন। তিনি এরপর শিকাগো বিশ্ববিদ্যালয়ে নাট্যকলায় ভর্তি হন এবং ১৯৩০-এর দশকের শেষভাগে মঞ্চ অভিনেত্রী হিসেবে পরিণত হন।
ফিলিপিনে এমতিকিতিকি
ফিলিপিনে এমতিকিতিকি হলেন দক্ষিণ আফ্রিকার একজন ব্যবসায়ী ও কর্পোরেট এক্সিকিউটভ, যিনি দ্য কোকা-কোলা কোম্পানির পূর্ব ও মধ্য আফ্রিকা শাখার জেনারেল ম্যানেজার হিসেবে দায়িত্ব পালন করছেন।
প্রারম্ভিক জীবন ও শিক্ষা
ফিলিপিনে এমতিকিতিকি দক্ষিণ আফ্রিকার এম্পুমালাঙ্গা প্রদেশের নেলসপ্রুইটে (বর্তমান: এম্বোম্বেলা) জন্মগ্রহণ করেন। তিনি স্থানীয় বিদ্যালয় ও কলেজ থেকে পড়াশোনা শেষ করার পর কোয়াজুলু নাটাল বিশ্ববিদ্যালয় থেকে বিবিএ ডিগ্রি লাভ করেন। এরপর তিনি হেনলি বিজনেস স্কুল সাউথ আফ্রিকা থেকে এমবিএ ডিগ্রি লাভ করেন।
কর্মজীবন
১৯৯৮ সালের জানুয়ারি মাসে বিশ্ববিদ্যালয়ে পড়াকালীন সময়ে তিনি যুক্ত হন দ্য কোকা-কোলা কোম্পানির সাথে। দ্য কোকা-কোলা কোম্পানির সাথে যুক্ত থাকাকালীন সময়েই তিনি এমবিএ ডিগ্রি লাভ করেন।
যোগদানের পর তিনি বতসোয়ানা, মোজাম্বিক, নামিবিয়া ও জাম্বিয়ায় দ্য কোকা-কোলা কোম্পানির রিজিওনাল ফ্র‍্যাঞ্চাইজি ম্যানেজার হিসেবে দায়িত্ব পালন করেন। এরপর আহমেদ রাদির পরিবর্তে দ্য কোকা-কোলা কোম্পানির মিশর শাখার জেনারেল ম্যানেজার হিসেবে নিযুক্ত হন। তিনি প্রথম আফ্রিকীয় নারী, যিনি দ্য কোকা-কোলা কোম্পানির কোন শাখার জেনারেল ম্যানেজার হিসেবে নিযুক্ত হয়েছেন।
ব্যক্তিগত জীবন
তিনি জোলানি এমতিকিতিকির সাথে বিবাহবন্ধনে আবদ্ধ হয়েছেন। তাদের তিনটি সন্তান আছে।
ওল্ড মালদা জংশন রেলওয়ে স্টেশন
ওল্ড মালদা জংশন রেলওয়ে স্টেশন মালদা জেলার একটি ছোট রেলওয়ে স্টেশন যা পশ্চিমবঙ্গের মালদায় অবস্থিত। এর কোড হল ওএমএলএফ (OMLF)। এটি ইংরেজবাজার শহরকে পরিসেবা প্রদান করে। স্টেশন ৩ প্ল্যাটফর্ম দ্বারা গঠিত। প্ল্যাটফর্মে ভাল শেড নেই। এখানে জল এবং স্যানিটেশন সহ অনেক সুবিধার অভাব আছে।
প্রধান ট্রেনগুলি
মালদা থেকে চলা কিছু গুরুত্বপূর্ণ ট্রেনগুলি হ'ল:
উত্তর আয়ারল্যান্ড
থাম্ব|স্টর্মমন্ট, বেলফাস্টে সংসদ ভবন, বিধানসভার আসন উত্তর আয়ারল্যান্ড (Tuaisceart Éireann ; আলস্টার-স্কট্‌স: Norlin Airlann) যুক্তরাজ্যের অন্তর্গত একটি দেশ, প্রদেশ বা অঞ্চল।   আয়ারল্যান্ড দ্বীপের উত্তর-পূর্বে অবস্থিত এই অঞ্চলটির দক্ষিণ ও পশ্চিমদিকে আয়ারল্যান্ড প্রজাতন্ত্রের সঙ্গে সীমান্ত রয়েছে। ২০১১ সালে এর জনসংখ্যা ছিল ১,৮১০,৮৬৩, যা দ্বীপটির মোট জনসংখ্যার ৩০% এবং যুক্তরাজ্যের মোট জনসংখ্যার ৩%। গুড ফ্রাইডে চুক্তির অংশ হিসেবে উত্তর আয়ারল্যান্ড আইন ১৯৯৮ দ্বারা প্রতিষ্ঠিত উত্তর আয়ারল্যান্ড আইনসভা (যা স্টরমন্ট হিসেবে পরিচিত) উন্নয়ন নীতিনির্ধারণ সংক্রান্ত বিষয়াবলির দায়িত্ব পালন করে, এছাড়া অন্যান্য ক্ষেত্র ব্রিটিশ সরকারের নিয়ন্ত্রণে থাকে। উত্তর আয়ারল্যান্ড প্রজাতন্ত্রী আয়ারল্যান্ডের সঙ্গে বিভিন্ন ক্ষেত্রে সহযোগিতা করে থাকে এবং চুক্তিমতে প্রজাতন্ত্রী আয়ারল্যান্ড “দুই সরকারের মধ্যে বিদ্যমান মতভেদসমূহ নিষ্পত্তি করতে দৃঢ়প্রতিজ্ঞ” থেকে উত্তর আয়ারল্যান্ডের নিকট “মতামত ও প্রস্তাব পেশ” করার ক্ষমতা রাখে।
ভৌগোলিক উৎপাত্ত
উত্তর আয়ারল্যান্ড বেশিরভাগ বরফ যুগের জন্য এবং পূর্ববর্তী বহু উপলক্ষে আইস শীট দ্বারা আচ্ছাদিত ছিল, যার উত্তরাধিকার কাউন্টি ফারমানাগ, আর্মাগ, এন্ট্রিমে এবং বিশেষত ডাউনে ড্রামলিনের বিস্তৃত কভারেজে দেখা যায়।
স্পেরিন পর্বতমালার (কালেডোনিয়ান পর্বতমালার একটি প্রসারিত) বিস্তীর্ণ স্বর্ণের আমানত, গ্রানাইট মরনে পর্বতমালা এবং বেসাল্ট অ্যান্ট্রিম মালভূমির পাশাপাশি দক্ষিণ আরমাগে এবং ফারমানাঘ – টাইরোন সীমান্তের আরও ছোট রেঞ্জগুলি রয়েছে। পাহাড়ের কোনওটিই বিশেষত উঁচু নয়, নাটকীয় মরনেসে স্লিভ ডোনার্ড ৮৫০ মিটার (২,৭৮৯ ফুট), উত্তর আয়ারল্যান্ডের সর্বোচ্চ পয়েন্টে পৌঁছেছে।  বেলফাস্টের সর্বাধিক বিশিষ্ট শিখরটি ক্যাভহিল।
ইউসুফ হোসেন চৌধুরী
ইউসুফ হোসেন চৌধুরী পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।
রাজনৈতিক জীবন
ইউসুফ হোসেন চৌধুরী পাকিস্তানের তৃতীয় জাতীয় পরিষদের সদস্য ছিলেন। তিনি মুসলিম লীগের রাজনীতিবিদ ছিলেন।
তুঁতচিল
তুঁতচিল (বৈজ্ঞানিক নাম: Graphium sarpedon(Linnaeus)) এক প্রজাতির বড় আকারের প্রজাপতি, যার মূল শরীরটা কালো বর্ণের এবং ডানায় সবজে নীল রঙের পটি দেখা যায়। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রর সদস্য। এই প্রজাপতিটি বসে থাকলে নিচের দু'পিঠে একটা বুমেরাং আকৃতি উজ্জ্বল সবজে-নীল রঙের পটি দেখা যায়। ডানার সামনের প্রান্ত ঘেঁষে গোড়ার কাছে কয়েকটা কালো বিন্দু বসানো লাল ছোপ থাকে। ছোট লেজ দেখা যায়। সামনের ডানার উভয় প্রান্ত দাগবিহীন। ওপর-পিঠের পিছনের ডানায়, পাড় থেকে একটু ভেতরে সরু নখের মতো নীল অংশ থাকে।
উপপ্রজাতি
এখনও পর্যন্ত তুঁতচিল প্রজাপতিদের ১৬টি উপপ্রজাতি চিহ্নিত করা গেছে।
ভারতে প্রাপ্ত তুঁতচিল এর উপপ্রজাতি
ভারতে প্রাপ্ত তুঁতচিল এর উপপ্রজাতি হল-
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল কালো বর্নের, ফ্যাকাশে নীল অথবা সবজে নীল ডিসকাল বন্ধনীটি সামনের ডানার শীর্ষভাগ এর ভিতর থেকে উভয় ডানা জুড়ে আড়াআড়ি ভাবে বিন্যস্ত রয়েছে। উক্ত বন্ধনীটি পিছনের ডানার সেল এর মধ্য দিয়ে গিয়ে ডরসাম পর্যন্ত বিস্তৃত এবং সামনের ডানার শীর্ষভাগে তা খন্ডিত হয়ে পরপর কতগুলি ছোপে পর্যবসিত হয়েছে ও উভয় প্রান্তে সরু। পিছনের ডানায় টার্মেন অথবা প্বার্শপ্রান্তে একসারি ফ্যাকাশে নীল অথবা সবজে নীল সরু, অর্দ্ধচন্দ্রাকৃতি দাগ রয়েছে।
ডানার নিম্নতল বাদামী এবং উপরিতলের অনুরূপ ইষদ নীল অথবা সবজে নীল বর্নের ডিসকাল বন্ধনীযুক্ত। তবে নিম্নতলে উক্ত বন্ধনী অধিকতর ফ্যাকাশে। পিছনের ডানায় কিছু ছোট লাল দাগ ও ছোপ এবং টার্মেনে উপরিতলের অনুরূপ একসারি অর্ধচন্দ্রাকৃতি দাগ বিদ্যমান। উক্ত দাগগুলি অস্পষ্টতর। পিছনের ডানা ৩নং শিরাতে অগ্রবর্তী হয়ে একটি দন্তাকৃতি আকার অথবা ছোট লেজ এর রূপ ধারন করেছে।
আচরণ
তুঁতচিল ওড়ে দ্রুত গতিতে। এরা প্রায় কখনই স্থির থাকে না, এমনকি ফুলের মধু খাওয়ার সময়ো স্থির থাকে না, ক্রমাগত ডানা নাড়তে থাকে। এদের নদীর পাড়ের ভিজে বালিতে অনেক ধরনের প্রজাপতির সঙ্গে মিলেমিশে বসে জলপান করতে দেখা যায়। প্রাণীর প্রস্রাবে ভিজে যাওয়া মাটি বা বালির প্রতি এদের বিশেষ আকর্ষণ দেখা যায়। জীবজন্তুর পচা গলা মৃত দেহের উপরও এরা বসে থাকে।
ডিম
তুঁতচিলের ডিম হলদেটে বর্ণের এবং গোলাকার হয়। এরা একটি করে ডিম পাড়ে। ডিমের পরিধি ১.২ মিলিমিটার পর্যন্ত হয়।
শূককীট
শূককীট প্রথম অবস্থায় কালো বা গাঢ় সবুজ বর্ণের হয়। পরের দিকে রঙের পরিবর্তন হয়ে সবুজ বর্নে রূপান্তরিত হয়। দেহের চতুর্থ খণ্ডে, পিঠের ওপর থেকে একটা হলুদ রেখা দু'পাশ থেকে অর্ধেক্টা নেমে এসেছে। বক্ষ অংশের তিনটি খণ্ডের প্রতিটিতে এবং একেবারে শেষ দেহখণ্ডে দুটো করে সবুজ রঙের সূক্ষ্ম কাঁটা দেখা যায়।
আহার্য উদ্ভিদ
এই শূককীট Annonaceae, Lauraceae, Rutaceae, Myrtaceae গোত্রের বিভিন্ন উদ্ভিদ, যেমন- দেবদারু Polyalthia longifolia,Persea macrantha, Alseodaphne semecarpifolia, Miliusa tomentosum, Michelia doltospa, Cinnamomum camphora,Cinnamomum camphora, দারুচিনিCinnamomum zeylanicum, Litsea chinensis ইত্যাদি গাছের পাতার রসালো অংশ আহার করে।
মূককীট
তুঁতচিলের মূককীট সবুজ বর্ণের হয় তবে ডানার আবরণী অংশ হলদেটে। মূককীটের বক্ষ অংশে একটা উঁচু চূড়া আছে। মূককীট থেকে পরিণত প্রজাপতি বেরিয়ে আসার কয়েকদিন আগে মূককীটটির বর্ন সবজেটে নীল হয়।
নিউ
নিউ (বড় হাতের Ν ছোট হাতের ν; νι   এন) বা এনআই হ'ল গ্রীক বর্ণমালার ১৩ তম অক্ষর। গ্রিক সংখ্যাগুলির সিস্টেমে এটির মান ৫০। এটি প্রাচীন ফিনিশীয় লিপির নান থেকে উদ্ভূত  । এর বড় হাতের অক্ষর লাতিন এন এর মত, যদিও ছোট হাতের রোমান ছোট হাতের ভি (\nu) এর মত।
অক্ষরের নামটি প্রাচীন গ্রীক এবং ঐতিহ্যবাহী আধুনিক গ্রিক পলিটোনিক অর্থোগ্রাফি গ্রন্থে লেখা হয়েছে, আর আধুনিক গ্রিক ভাষায় এটি লেখা হয়েছে νι [ni]।
প্রতীক
বড় হাতের নিউ ব্যবহার করা হয় না, কারণ এটি সাধারণত লাতিন এন এর মত। ছোট হাতের অক্ষর ν প্রতীক হিসাবে ব্যবহৃত হয়:
এলি ইদ্রিস
এলি ইদ্রিস (Elly Idris; ৪ নভেম্বর ১৯৬২) হলেন একজন ইন্দোনেশীয় সাবেক পেশাদার ফুটবল খেলোয়াড় এবং ম্যানেজার। তিনি সর্বশেষ ইন্দোনেশীয় ক্লাব পেরসিতা তাঙ্গেরাংয়ে ম্যানেজারের দায়িত্ব পালন করেছেন। তিনি তার খেলোয়াড়ি জীবনের অধিকাংশ সময় ইয়ানিতা উতামা এবং ক্রমা যুধার হয়ে আক্রমণভাগের খেলোয়াড় হিসেবে খেলেছেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেছেন।
প্রারম্ভিক জীবন
এলি ইদ্রিস ১৯৬২ সালের ৪ঠা নভেম্বর তারিখে ইন্দোনেশিয়ার সানানায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আসাম বিধানসভা নির্বাচন, ২০২১
২০২১ আসাম বিধানসভা নির্বাচন ছিল আসামের ১৫ তম বিধানসভা নির্বাচন যা অনুষ্ঠিত হয় তিন পর্যায়ে ২৭ মার্চ থেকে ৬ এপ্রিল পর্যন্ত, ১২৬ জন বিধায়কের নির্বাচনের জন্য। ২০২১ সালের ২ মে রবিবার ফল প্রকাশ করা হয়, যদিও শেষ হওয়ার তারিখটি মঙ্গলবার, ২০ মে ২০২১। আসামের পূর্বের চৌদ্দতম বিধানসভার মেয়াদ শেষ হবে ২০২১ সালের ৩১ মে। এই নির্বাচনে বিজেপির নেতৃত্বাধীন জাতীয় গণতান্ত্রিক জোট জয়লাভ করে।
পটভূমি
২০১৬ সালের পূর্ববর্তী নির্বাচনে ক্ষমতার পালা বদলে তরুণ গোগৈ এর নেতৃতাধীন ভারতীয় জাতীয় কংগ্রেস সর্বানন্দ সোনোওয়ালের নেতৃত্বাধীন ভারতীয় জনতা পার্টির নিকট পরাজিত হয়।এ নির্বাচনে পরাজয়ের পূর্বে ২০০১ সাল থেকে টানা তরুণ গোগয়ের অধীনে ক্ষমতায় ছিল ভারতীয় জাতীয় কংগ্রেস (আইএনসি) ।
জনতত্ত্ব
২০১১ সালের আদমশুমারি অনুসারে ৬১.৫% হিন্দু, ৩৪.২২% মুসলমান ছিল। খ্রিস্টান সংখ্যালঘু (৩.৭%) বেশিরভাগই তফসিলি জাতি ও উপজাতির (এসসি / এসটি) জনগোষ্ঠীর মধ্যে রয়েছে। আসামের ৬টি সম্প্রদায় - মারান, মাতাক, তাই আহোম, চুটিয়া, কোচ রাজবংশী এবং চা উপজাতিরা দীর্ঘদিন ধরে এসটি মর্যাদার দাবি করে আসছিল। এই communities টি সম্প্রদায় অসংখ্য এবং নির্বাচনে প্রধান ভূমিকা নেবে। আসামের তফসিলি উপজাতির জনসংখ্যা (এসটি (সমতল) এবং এসটি (পাহাড়) উভয়ই মিলিত প্রায় ১৩% যার মধ্যে বোডো জনগোষ্ঠী (একটি আদিবাসী অসমীয়া সম্প্রদায়) ৪০% এবং তফসিলি বর্ণের জনসংখ্যা প্রায় ৭.৪% যার মধ্যে কাইবার্তা এবং জল কেওট (উভয় আদিবাসী অসমীয়া ও অভিবাসী বাঙালি সম্প্রদায়) মিলিত প্রায় ৩৬%।
২০১১ সালের আদমশুমারি অনুসারে আসামের ৩২ টি জেলার মধ্যে ১১ টি মুসলিম সংখ্যাগরিষ্ঠ। জেলাগুলি হ'ল ধুবরি, গোয়ালপাড়া, বারপেটা, মরিগাঁও, নাগাঁও, হোজাই, করিমগঞ্জ, দক্ষিণ সালমারা – মনকাচর, হাইলাকান্দি, দারং ও বনগাইগাঁ ।  বোদোদের জনসংখ্যার পরিমাণ ১২% এবং কায়বার্তা এবং জল কেটের মোট অংশীদারিত্ব প্রায় ১০% (যাঁরা সকলেই আদিবাসী অসমীয়া সম্প্রদায়ের একটি অংশ)। ২০০১ সালের আদমশুমারিতে আসামে আদিবাসী অসমীয়া সম্প্রদায়ের অংশ ছিল প্রায় ৪৭% যা বিশেষজ্ঞরা পূর্বাভাস অনুযায়ী ২০১৬ সালে হ্রাস পেয়ে প্রায় ৪০-৪৫% হয়ে দাঁড়িয়েছে। আদিবাসী অসমীয়া মুসলমানরা, খিলঞ্জিয়া মুসলিম নামেও পরিচিত, গোরিয়া ও মরিয়ার মতো নৃগোষ্ঠী অন্তর্ভুক্ত এবং মোট ১ কোটির মধ্যে জনসংখ্যার প্রায় ৪০ লক্ষ লোক বলে ধারণা করা হয়।
থাম্ব|350x350পিক্সেল| ২০২১ সালের আসাম বিধানসভা নির্বাচনের জন্য এনডিএর দলগুলির মধ্যে আসন ভাগাভাগির ব্যবস্থার মানচিত্র।
থাম্ব|350x350পিক্সেল| ২০২১ সালের আসাম বিধানসভা নির্বাচনের জন্য মহাজাথ বা ইউপিএর দলগুলির মধ্যে আসন ভাগাভাগির ব্যবস্থার মানচিত্র।
থাম্ব|350x350পিক্সেল| ২০২১ সালের আসাম বিধানসভা নির্বাচনের জন্য ইউনাইটেড আঞ্চলিক ফ্রন্টের দলগুলির মধ্যে আসন ভাগাভাগির ব্যবস্থার মানচিত্র।
ভোটিং
থাম্ব| 2021 সালের 26 মার্চ আসামের তিনসুকিয়ায় একটি বিতরণ কেন্দ্রে আসাম বিধানসভা নির্বাচনের জন্য প্রয়োজনীয় বৈদ্যুতিন ভোটদান মেশিন (ইভিএম) এবং অন্যান্য প্রয়োজনীয় সরঞ্জামগুলি বহনকারী পোলিং কর্মকর্তারা থাম্ব| ২০২১ সালের ২ on শে মার্চ আসামের তেজপুর জেলা কালিয়াভোমোরায় আসাম বিধানসভা নির্বাচনের প্রথম পর্যায়ে ভোটকেন্দ্রে ভোটদানের পরে ভোটদানকারীরা তাদের ভোট দেওয়ার পরে অবর্ণনীয় কালি চিহ্নিত করে। থাম্ব| ২০২১ সালের ২ Election শে মার্চ আসামের তেজপুর জেলা, কালিয়াভোমোরায় আসাম বিধানসভা নির্বাচনের প্রথম পর্বের সময়, একটি ভোটকেন্দ্রে ভোটারদের তাপ স্ক্রিনিংয়ের জন্য একজন স্বেচ্ছাসেবক
ঘটনাগুলো
করিমগঞ্জ জেলার রতবাড়ী আসনে একটি
ইলেক্ট্রনিক ভোটিং মেশিন (ইভিএম) নির্বাচনের পার্টির নিজস্ব গাড়ি ভাঙার পর প্রতিবেশী পাথরকান্দি থেকে বিজেপি প্রার্থী কৃষ্ণেন্দু পলের আত্মীয়ের গাড়ীর মাধ্যমে শক্ত কক্ষে নিয়ে যাওয়া হলে নির্বাচন কমিশন চারটি পোলিং কর্মকর্তাকে সাময়িক বরখাস্ত করেছে। ২০২১ সালের এপ্রিল ৯টার সময় ভারী বৃষ্টিপাতের সময় নিচে। সমস্ত মেশিন প্যাক করা এবং ছোঁয়াচে থাকা সত্ত্বেও কমিশন যে ভোটকেন্দ্রে ইভিএম নেওয়া হয়েছিল সেখানে পুনর্বিবেচনার নির্দেশ দিয়েছে। জনতা খবর পেয়ে গাড়ি থামায় এবং তারা শক্ত গাড়িতে পৌঁছে অন্য গাড়িতে ইভিএম গুলি করে। ঘটনার ভিডিও ভাইরাল হয়েছে।
শ্রেষ্ঠ অভিনেত্রী বিভাগে ফিল্মফেয়ার পুরস্কার - তামিল
ফিল্মফেয়ার সেরা অভিনেত্রী পুরস্কার - তামিল ১৯৭২ সাল থেকে দেওয়া হচ্ছে, এটি ফিল্মফেয়ার পুরস্কার দক্ষিণের একটি অংশ। প্রথম পুরস্কার জিতেছিলেন খ্যাতিমান অভিনেত্রী-রাজনীতিবিদ জয়ললিতা জয়রাম।
মরিয়ম হাশিমুদ্দিন
মরিয়ম হাশিমুদ্দিন পূর্ব পাকিস্তানের প্রতিনিধি হিসাবে পাকিস্তানের তৃতীয় ও চতুর্থ জাতীয় পরিষদের সদস্য ছিলেন।
রাজনৈতিক জীবন
মরিয়ম হাশিমুদ্দিন পাকিস্তানের তৃতীয় ও চতুর্থ জাতীয় পরিষদের সদস্য ছিলেন। বাংলাদেশে তিনি জাতীয় মহিলা পার্টির সভাপতির দায়িত্ব পালন করেছিলেন।
হেরা পঞ্চমী
হেরা পঞ্চমী হল ভারতের ওড়িশা রাজ্যের অন্তর্গত পুরী শহরের জগন্নাথ মন্দিরের একটি উৎসব। এই উৎসবটি রথযাত্রা উৎসবের একটি অঙ্গ। আষাঢ় মাসের শুক্লা পঞ্চমী তিথিটি ‘হেরা পঞ্চমী’ নামে পরিচিত। এটি হিন্দু দেবী লক্ষ্মীর উৎসব হিসেবে পরিচিত।
হিন্দু বিশ্বাস অনুসারে, রথযাত্রা উপলক্ষ্যে জগন্নাথ তার ভ্রাতা বলরাম ও ভগিনী সুভদ্রাকে নিয়ে রথযাত্রায় বের হন। জগন্নাথের পত্নী মহালক্ষ্মী মন্দিরেই থেকে যান। এতে মহালক্ষ্মী জগন্নাথের উপর ক্রুদ্ধ হন এবং গুণ্ডিচা মন্দিরে একটি পালকিতে করে সুবর্ণ মহালক্ষ্মী রূপে এসে যত শীঘ্র সম্ভব মন্দিরে ফেরার জন্য জগন্নাথকে ভয় দেখান। মহালক্ষ্মীকে তুষ্ট করার জন্য জগন্নাথ তাকে ‘আজ্ঞা মালা’ (সম্মতির মালা) উপহার দেন। মহালক্ষ্মীকে ক্রুদ্ধ থেকে সেবকেরা গুণ্ডিচার প্রধান দরজাটি বন্ধ করে দেন। মহালক্ষ্মী নকচন দ্বার দিয়ে প্রধান মন্দিরে ফিরে আসেন। একটি স্বতন্ত্র প্রথা অনুসারে, মহালক্ষ্মী তার অন্যতম অনুচরকে জগন্নাথের রথ নান্দীঘোষের একটি অংশ ধ্বংস করার নির্দেশ দেন। গুণ্ডিচা মন্দিরের বাইরে একটি তেঁতুল গাছের পিছনে লুকিয়ে তিনি এটি দেখেন। কিছুক্ষণ পর তিনি লুকিয়ে জগন্নাথ মন্দিরে ফিরে আসেন এবং হেরা গোহরি পথ নামে একটি আলাদা পথে মন্দিরে প্রবেশ করেন। এই অনুষ্ঠানটি দেখার জন্য পুরীতে প্রচুর ভক্ত সমাগম হয়।
ইতিহাস
জগন্নাথ মন্দিরের হেরা পঞ্চমী উৎসবের উল্লেখ স্কন্দপুরাণে পাওয়া যায়। মন্দিরের ইতিহাস অনুসারে, এই উৎসব শুরু হয়েছিল রাজা কপিলেন্দ্র দেবের রাজত্বকালে। তার আগে হেরা পঞ্চমী মন্ত্রোচ্চারণের মাধ্যমে প্রতীকী উপায়ে পালিত হত। মাদলা পাঁজি অনুসারে, রাজা কপিলেন্দ্র দেব সেই প্রথার পরিবর্তে সোনার মহালক্ষ্মী মূর্তি গড়িয়ে বর্তমান উপায়ে উৎসবটির প্রচলন ঘটান।
বাক্সবাদাম
বিবরণ
বাক্সবাদামের গঠন শিমুলের মতো। এদের পাতা করতলাকার-যৌগিক এবং শাখাবিন্যাস ভূসমান্তরালে হয়। এদের ছায়া হয় বেশি। বসন্তের প্রারম্ভেই বাক্সবাদামের শাখায় ফুল জন্মে। ফুলের পাপড়ি থাকে না। বৃন্তের বর্ণ লাল-হলুদ ও বেগুনিতে মেশানো হয়। ফল গুচ্ছবদ্ধ। একগুচ্ছে ৫ থেকে ২০টি ফলও দেখা যেতে পারে। কাঁচা ফল সবুজ বর্ণের। পাকলে রক্তিম বর্ণ ধারণ করে। ভাজা বীজ চিনাবাদামের স্বাদের সমতুল্য। কাঁচা বীজ বমির সৃষ্টি করে। বাকল থেকে দড়ির আঁশ পাওয়া যায়। বীজ থেকে তেলও হয়ে থাকে। প্রতিটি বাদামের ভেতরে লম্বা ও কালো রঙের ১০ থেকে ১৫টি বীজ পাওয়া যায়।
পারমিতার একদিন
পারমিতার একদিন অপর্ণা সেনের পরিচালনায় নির্মিত একটি বাংলা চলচ্চিত্র। এই সিনেমাটি মুক্তি পেয়েছিল ২০০০ সালে। এই সিনেমাটির মুখ্য ভূমিকায় অভিনয় করেন অপর্ণা সেন, ঋতুপর্ণা সেনগুপ্ত, সৌমিত্র চট্টোপাধ্যায়, সোহিনী হালদার, রজতাভ দত্ত, রত্না ঘোষাল, রাজেশ শর্মা, কৌশিক বন্দ্যোপাধ্যায়, রীতা কয়রাল, দুলাল লাহিড়ী, সুমিত্রা মুখোপাধ্যায়, অলকানন্দা রায় প্রমুখ শিল্পী।
ভারতে সংরক্ষণ
ভারতে বন সংরক্ষণ অনুমানিক যে অশোকের আমলে শুরু হয়। থাম্ব|এই অশোক স্তম্ভটি ভারতে সংরক্ষণের প্রাচীনতম চেষ্টার নিদর্শনের একটি।
ইতিহাস
যজনাবল্ক্য স্মৃতি, একটি ঐতিহাসিক হিন্দু পাঠ্য রাজনীতি এবং আইনশাস্ত্রের উপর, আনুমানিক ৫ম শতাব্দীর আগে লেখা, গাছ কাটা নিষিদ্ধ করে ও এরূপ কর্মের জন্য শাস্তির প্রস্তাব করে। চন্দ্রগুপ্তের রাজত্বের সময় একটি নিয়মিত বন বিভাগ ছিল, একটি কুপ্যধ্যক্ষ(সুপার-ইন্টেন্ডেন্ট) ও বনপলস (বনরক্ষক) দ্বারা পরিচালিত হত। কৌটিল্যের অর্থশাস্ত্র বলেছে যে, তাদের একটি ভূমিকা ছিল বৃক্ষ, গাছ ও গুল্মদের শ্রেণীবদ্ধ করায় এবং তাদের মূল্য স্থির করায়; তারা বিনা অনুমতিতে গাছ কাটায় জরিমানা আদায় করত। এটা আরও উল্লেখ করা হয়, কীভাবে বন ছিল তিন ধরনের মধ্যে শ্রেণীবদ্ধ: সংরক্ষিত, যা ব্রাহ্মণদেরকে দান করা হত এবং সাধারণ মানুষকে দান করা হত। মৌর্য আমলে লেখা, এটি বন প্রশাসনের প্রয়োজনতা বোঝায়। অশোক আরও গিয়েছিল, এবং তার স্তম্ভ নির্দেশ প্রকাশ করে পরিবেশ ও জীববৈচিত্র্য-এর কল্যাণ সম্পর্কে তার দর্শন।
সংরক্ষিত এলাকা
মে ২০০৪-এর হিসাবে, সংরক্ষিত এলাকা ভারতের 156,700 বর্গ কিমি. জুড়ে আছে, প্রায় 4.95% মোট পৃষ্ঠ এলাকা. এই এলাকায় জন্য ব্যবহার করা হয় ইন-সিটু সংরক্ষণ জড়িত থাকে, যা সংরক্ষণ প্রজাতির মধ্যে তাদের প্রাকৃতিক বাসস্থান সংরক্ষণ করে।
বিপন্ন প্রজাতি
ডান|থাম্ব|দ্য [[বেঙ্গল টাইগার, প্রাথমিকভাবে পাওয়া ভারত ও বাংলাদেশের একটি বিপন্ন প্রজাতি.]] কিছু বিপন্ন প্রজাতির দেশে আবার ফিরিয়ে আনা হয়েছে এর মাধ্যমে প্রাক্তন সিটু সংরক্ষণ। প্রাক্তন সিটু সংরক্ষণ হল, পালন বা চাষ সহ পুনর্গঠন, একটি উদ্ভিদ বা প্রাণী তাদের প্রাকৃতিক বাসস্থান-এর বাইরে। এই পুনঃপ্রবর্তন করে ভারতীয় গণ্ডার এ Dudhwa ন্যাশনাল পার্ক একটি ফর্ম ছিল প্রাক্তন সিটু সংরক্ষণ; এটা ছিল বিলুপ্ত যে এলাকায়। একইভাবে গাঙ্গেয় ঘড়িয়াল আবার ফিরিয়ে আনা হয় উত্তরপ্রদেশ, মধ্যপ্রদেশ ও রাজস্থান-এ।
সৌদি আরবে ইসলামী ব্যাংকিং
সৌদি আরবের ব্যাংকিং বাজারে ব্যাংকগুলোর পুর্ণাঙ্গ ইসলামী ব্যাংকে রুপান্তরিত হওয়ার প্রবণতা সত্ত্বেও, ১২টি স্থানীয় লাইসেন্সকৃত ব্যাংকের মধ্যে চারটি ব্যাংককে পূর্ণ ইসলামী হিসেবে বিবেচনা করা হয়। এগুলো হল:
আন্তর্জাতিক অর্থসংস্থানের পণ্ডিত ইব্রাহিম ওয়ার্দের মতে, বৃহত্তর দুটি ইসলামী ব্যাংকিং গ্রুপ, দার-আল মাল আল-ইসলামী ও আল-বারাকা ব্যাংক, সৌদি আরবে বাণিজ্যিক ব্যাংক পরিচালনার লাইসেন্স লাভে সমর্থ হয় নি, যদিও এদের উভয়ের মালিক স্বনামধন্য সৌদি আরবীয় ব্যক্তিবর্গ। ১৯৮৫ সালে, আল রাঝি ব্যাংকিং এ্যান্ড ইনভেসমেন্ট কোম্পানি সুদমুক্ত ব্যাংকিং চালু করার অনুমতি পেয়েছিল, কিন্তু শর্ত ছিল যে, এটি এর নামে "ইসলামী" শব্দটি ব্যবহার করতে পারবে না।
"সৌদি আরব ইসলামিক ব্যাংকিংয়ের ধারণাটি আনুষ্ঠানিকভাবে স্বীকৃতি দেয় না। যুক্তিটি হল, যদি একটি ব্যাংককে ইসলামী প্রতিষ্ঠান হিসাবে স্বীকৃতি দেওয়া হয় তবে অন্য সমস্তগুলির নাম শুনতে অ-ইসলামী বলে মনে হবে। সরকারী নিয়ম হল, সৌদি আরবে পরিচালিত সমস্ত ব্যাংকই সংজ্ঞা অনুসারে শুরু থেকে ইসলামী।"
হাওলি জমিদার বাড়ি
থাম্ব|alt=হাওলি জমিদার বাড়ি সিলেট বিভাগের অন্যতম প্রধান দর্শনীয় স্থান, যা সুনামগঞ্জের তাহিরপুরের অন্তর্গত দক্ষিণ বড়দল ইউনিয়নের হলহলিয়া গ্রামে অবস্থিত|বিলুপ্তপ্রায় লাউড় রাজ্যের প্রাচীন নিদর্শন হাওলি জমিদার বাড়ি
হাওলি জমিদার বাড়ি বাংলাদেশের সুনামগঞ্জ জেলায় অবস্থিত একটি প্রাচীন স্থাপনা। এটি ৯ম শতকে প্রাচীন লাউড় রাজ্যের রাজপ্রসাদ হিসাবে ব্যবহার করার জন্য রাজা বিজয় সিংহ কর্তৃক নির্মিত হয়।
ইতিহাস
সিলেটের সুনামগঞ্জ জেলার তাহিরপুুর উপজেলার দক্ষিণ বড়দল ইউনিয়নের হলহলিয়া গ্রামটি এক কালে প্রাচীন লাউড় রাজ্যের রাজধানী ছিল। লাউড় রাজ্যের চতুসীমা ছিল পশ্চিমে ব্রহ্মপুত্র নদ, পূর্বে জৈন্তায়া, উত্তরে কামরুপ সীমান্ত ও দক্ষিণে বর্তমানে ব্রাহ্মণবাড়িয়া পর্যন্ত। বিলুপ্ত হয়ে যাওয়া এই লাউড় রাজ্যের প্রাচীন নিদর্শন হাওলি জমিদার বাড়িটি প্রকৃতপক্ষে ছিলো রাজবাড়ি।  রাজা বিজয় সিংহ আজ থেকে প্রায় ১২’শ বছর পূর্বে এই বাড়িটি তৈরী করেন।
বিবরণ
এই রাজবাড়িটি ৩০ একর জমির ওপর প্রতিষ্ঠিত। তৎকালে নির্মিত এই রাজ বাড়িটিতে ছিল বন্দীশালা, সিংহদ্ধার, নাচঘর, দরবার হল, পুকুর ও সীমানা প্রাচীর যার কিয়দংশ আজ ১২শ বছর পরেও দৃশ্যমান রয়েছে।
বর্তমান অবস্থা
২০১৭ সালের ২০ নভেম্বর ও ২১ নভেম্বর পর্যন্ত জাহাঙ্গীরনগর বিশ্ববিদ্যালয়ের প্রত্মতত্ত্ব বিভাগের দুজন শিক্ষক ও একদল শিক্ষার্থী গবেষক অধ্যাপক ডঃ অসিত বরণ পালের নেতৃত্বে এই হাওলি জমিদার বাড়ি সংরক্ষণ ও খননের লক্ষ্যে প্রাথমিক মাঠ জরিপ কার্য পরিচালনা করেন।
এ বি এম আহমদ আলী মন্ডল
এ বি এম আহমদ আলী মন্ডল পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।
রাজনৈতিক জীবন
এ বি এম আহমদ আলী মন্ডল পাকিস্তানের তৃতীয় জাতীয় পরিষদের সদস্য ছিলেন।
মালটা-বুরেট সংস্কৃতি
মালটা-বুরেট সংস্কৃতি (Mal'ta–Buret' culture) হচ্ছে উচ্চ পুরা প্রস্তরযুগের (c. ২৪,০০০ থেকে ১৫,০০০ বছর পূর্বের) একটি প্রত্নতাত্ত্বিক সংস্কৃতি যা উত্তর আঙ্গারা নদীর তীরবর্তী অঞ্চলে বৈকাল হ্রদের পশ্চিমাঞ্চলে বর্তমান রাশিয়ান ফেডারেশন এর সাইবেরিয়া অঞ্চলের ইরকুৎস্ক ওব্লাস্টে অবস্থিত। প্রত্নস্থলটির নামকরণ করা হয়েচে ইরকুৎস্ক ওব্লাস্টের উসলস্কি জেলার মালটা গ্রাম ও বোখানস্কি জেলার বুরেট গ্রামের নাম অনুসারে।
১৯২০ সালে মালটা গ্রামের কাছে একটি বালকের দেহাবশেষ আবিষ্কৃত হয়, যে আজ থেকে ২৪,০০০ বছর পূর্বে জীবিত ছিল। দেহাবশেষটি MA-1 নামে পরিচিত। ২০১৩ সালে MA-1 নিয়ে একটি গবেষণাপত্র প্রকাশিত হয় যা অনুসারে, এই বালকটি এমন একটি জনগোষ্ঠীর অন্তর্ভুক্ত ছিল যা সাইবেরীয়, আমেরিকান ভারতীয়, ও ব্রোঞ্জ যুগের ইউরেশীয় স্তেপ অঞ্চলের ইয়াম্নায়া ও বোটাই জনগোষ্ঠীর জিনগত পূর্বপুরুষের সাথে সম্পর্কিত। বিশেষ করে আধুনিক কালের আদিবাসী আমেরিকান, কেট, মানসি ও সেলকাপদের মধ্যে এমন প্রচুর পূর্বপুরুষত্ব পাওয়া গেছে যা MA-1 এর সাথে সম্পর্কিত।
বাসস্থান ও সরঞ্জাম
মালটায় আধা-ভূগর্ভস্থ বাড়ি ছিল যার দেয়াল তৈরি করা হয় বড় বড় প্রাণীর হাড় দিয়ে আর ছাদ তৈরি হয় হরিণের শিং এর উপর পশুর চামড়া দিয়ে ঢেকে দিয়ে। এধরনের বাসস্থান বসবাসকারীদেরকে সাইবেরীয় কঠোর জলবায়ুর হাত থেকে রক্ষা করত।
যেসব প্রমাণ পাওয়া গেছে সেগুলো নির্দেশ করছে যে, মালটা হল পূর্ব সাইবেরিয়ার সব থেকে প্রাচীন প্রত্নস্থল, যদিও আপেক্ষিক কালনির্ণয় কিছু অনিয়ম দেখায়। সরঞ্জামাদি নির্মাণে ফ্লিন্ট পাথরে আঘাত (Flint knapping) এর ব্যবহার কিন্তু চাপ দিয়ে থাক করার (pressure flaking) অনুপস্থিতি, এবং প্রাথমিক ধরনের প্রস্তরগত সরঞ্জামের অনবরত ব্যবহার থেকে নিশ্চিত হওয়া যায় যে তারা প্রাথমিক উচ্চ পুরা প্রস্তরযুগীয় ছিল। তবুও এদের মধ্যে স্ক্রেব্লো (বড় পার্শ্ব ছাটাইকারক বা side scraper) এরও অভাব দেখা গেছে যা অন্যান্য সাইবেরীয় প্রস্তরযুগীয় প্রত্নস্থলে দেখা যায়। এছাড়া এই সংস্কৃতিতে নুড়ি মজ্জা (pebble core), কিলকাকৃতি মজ্জা (wedge-shaped core), বিউরিন (প্রাগৈতিহাসিক মানুষের বাটালি বা ক্ষোদনযন্ত্র) এবং যৌগিক সরঞ্জাম কখনও পাওয়া যায়নি। এইসব বৈশিষ্ট্যের অভাবের কারণে, আর সেই সাথে এদের শৈল্পিক শৈলীর আশেপাশের কেবল একটি প্রত্নস্থলেই পাওয়া যাওয়া - এই দুই মিলিয়ে মালটা সংস্কৃতি হল সাইবেরিয়ার একটি অনন্য সংস্কৃতি।
শিল্প
উচ্চ প্রস্তরযুগে দুই ধরনের শিল্প ছিল: দেয়াল চিত্র বা ম্যুরাল শিল্প যা পূর্ব ইউরোপে বেশি দেখা যায়। আর হল বহনীয় শিল্প বা পোর্টেবল আর্ট যা ম্যামথের দাঁত বা হরিণের শিং-এ খোঁদাই করা হত। এটা পশ্চিম ইউরোপ থেকে, উত্তর ও মধ্য এশিয়া জুড়ে পাওয়া যায়। এই শৈল্পিক ধ্বংসাবশেষগুলোতে বাঁকা হাড়, ম্যামথ ও শিং জাতীয় বস্তুতে সাধারণত কোন বিশেষজ্ঞের হাতে খোদাই করা পাখি, মানব নারী এসব পাওয়া যায়। এই ধরনের শিল্পেরগুল হল মালটা সংস্কৃতির কৃতিত্ব
নারী দেহের ছোট মূর্তি ছাড়াও তারা পাখির ভাষ্কর্য বানিয়েছে, রাজহংস, রাজহংসী, হাঁস এঁকেছে। মালটা সংস্কৃতির লোকেরা যেসব ম্যামথ সংক্রান্ত বস্তু ব্যবহার করত তার সাথে ১৯শ ও ২০শ শতকের সাইবেরীয় শামানদের বস্তুসমূহের নৃকূলবিদ্যাগত তুলনা করে প্রস্তাব করা হয় যে, মালটা সংস্কৃতির সেই বস্তুগুলো হল পূর্ণ বিকশিত সামানবাদের সাক্ষ্য।
সেই সাথে, ম্যামথের দাঁতের ফলকে খোদাই করা চিত্র দেখা যায়। এদের একটি হল ম্যামথের ছবি, যার দাঁত, শুর ও মোটা পা খুব সহজেই চেনা যায়। শরীর বরাবর সরল রেখা বসিয়ে ম্যামথের পশমও এখানে খোদাই করা হয়েছে বলে মনে হয়। আরেকটি চিত্রে দেখা যায় তিনটি সাপ মাথা উঁচু করে আছে আর পাশ ফিরে চেয়ে আছে। বিশ্বাস করা হয় যে এই সাপগুলো কোবরাদের সদৃশ।
ভেনাসের ক্ষুদ্র মূর্তি
হয়তো ভেনাসের ক্ষুদ্র মূর্তিগুলোই পুরা প্রস্তরযুগীয় বহমান শিল্পসমূহের সর্বোত্তম উদাহরণ। মালটা আবিষ্কৃত হবার পূর্বে ভেনাসের ক্ষুদ্র প্রস্তরমূর্তিগুলো কেবল ইউরোপেই পাওয়া যেত, যেগুলো বানানো হত ম্যামথের দাঁত থেকে। এগুলো ছিল উচ্চমাত্রায় শৈলীকৃত, আর প্রায়ই এগুলোয় প্রসাধনের ব্যবহার হত, এবং এগুলোতে থাকত অনুপাতহীন বৈশিষ্ট্য (বিশেষ করে স্তন ও নিতম্বের ক্ষেত্রে)। বিস্তৃত পরিসরে বিশ্বাস করা হয় যে, এই বর্ধিত বৈশিষ্ট্যসমূহের দ্বারা উর্বরতাকে বোঝানো হত। মালটায় বিভিন্ন আকৃতির প্রায় ৩০টি ক্ষুদ্র নারী মূর্তি পাওয়া যায়। এগুলোর আকার ছিল বিভিন্ন ধরনের, সেগুলোতে ছিল ভাষ্কর্যের বাস্তবতাবাদ, কিন্তু তাতে নিখুঁৎভাবে পুনরাবৃত্তির অভাব ছিল। তবে সেগুলোতে নির্দিষ্ট চিহ্নগুলোর বিকাশ লক্ষ করা যায়।
প্রথম দৃষ্টিতে মনে হবে যে, মালটার ভেনাসের ক্ষুদ্র মূর্তিগুলো দুই ধরনের: অতিরঞ্জিত আকার নিয়ে পূর্ন শরীরের নারী, আর চিকন, সূক্ষ্ম আকারের নারী। কোনো কোনটি নগ্ন, আবার কোন কোনটিতে কিছু চিহ্ন দেখা যায় যেগুলো লোম বা পোশাককে নির্দেশ করে। ইউরোপের ভেনাস মূর্তিগুলোর মুখমণ্ডল খোদাই করা হয়নি, কিন্তু মালটার কোন কোন ভেনাস মূর্তিতে মুখমণ্ডল খোদাই করা হয়েছে। এখানকার বেশিরভাগ মূর্তিই দেখা যায় নিচের দিকে চোখা হয়ে যায়, আর তাই মনে করা হয় যে এটা করা হয় ভূমির সাথে এদেরকে গেঁথে রাখতে বা খাড়া করে রাখতে। মৃতদের আত্মাকে চিহ্নিত করার জন্যেও তাদেরকে ব্যবহার করা হতে পারে। সাইবেরিয়া সহ সারা পৃথিবী জুড়েই "আত্মা পুতুল"-কে ব্যবহার করা হয়েছে, সমসাময়িক অনেক মানুষও আত্মা-পুতুল সম্পর্কিত চর্চা করে থাকে।
অন্যদিকে, কেউ যুক্তি দিতে পারে যে, একটি দল হিসেবে মালটার ভেনাসের ক্ষুদ্র মূর্তিগুলো পশ্চিম ও মধ্য ইউরোপের ভেনাসের ক্ষুদ্র মূর্তিগুলো থেকে ভিন্ন ছিল। যেমন, কোন সাইবেরীয় নমুনাতেই স্ফীত উদর দেখানো হয়নি যা অনেক ইউরোপীয় নমুনায় দেখানো হয়েছে। সেই সাথে মালটার অনেক ক্ষুদ্র মূর্তিতে স্তনেরও অভাব দেখা যায়, খুব কম মূর্তিতেই এমন স্পষ্ট প্রমাণ পাওয়া যায় যা দিয়ে তাদেরকে নারী বলে সংজ্ঞায়িত করা যায়। সবচেয়ে গুরুত্বপূর্ণ যেটা, সেটা হল মালটার ভেনাসের ক্ষুদ্র মূর্তিগুলোর প্রায় অর্ধেকের মধ্যে কিছু মুখমণ্ডলীয় খুঁটিনাটি দেখা যায়, যা ইউরোপের ভেনাসের ক্ষুদ্র মূর্তিগুলোতে নেই। এই মানুষগুলো আর তাদের সংস্কৃতির উদ্ভব কোথা থেকে হয়েছে তার নির্দিষ্ট উত্তর বের করা হয়তো সম্ভব হবে না।
২০১৬ সালের একটি জিনোমিক গবেষণা বলছে, মালটা জনগোষ্ঠীর সাথে ডলনি ভেস্টোনিস জনগোষ্ঠী ও গ্রাভেটিয়ান সংস্কৃতির কোন জিনগত সম্পর্ক নেই।
প্রতীকীবাদ
পুরা প্রস্তরযুগীয় সংস্কৃতির এই পূর্বতম চৌকোটি নিয়ে আলোচনা করে জোসেফ ক্যাম্পবেল সেখানে পাওয়া নিদর্শনগুলির প্রতীকী রূপগুলিতে মন্তব্য করেছেন:
প্রত্নজিনতত্ত্ব
MA-1 হচ্ছে বেসাল ওয়াই-ডিএনএ R* (R-M207*) এর একটি মাত্র উদাহরণ, অর্থাৎ হ্যাপ্লোগ্রুপ R* এর একটি মাত্র সদস্য। এটি হ্যাপ্লোগ্রুপ R1 ও R2 এর নয়, যেগুলো হল হ্যাপ্লোগ্রুপ R* এরই গৌণ সাবক্লেডসমূহ। MA-1 এর মাইটোকন্ড্রিয়াল ডিএনএটি হল হ্যাপ্লোগ্রুপ U এর একটি অমীমাংসিত সাবক্লেডের।
জিনতাত্ত্বিক সাহিত্যে প্রাচীন উত্তর ইউরেশীয় (Ancient North Eurasian বা ANE) নামটি একটি পূর্বপুরুষগত উপাদানকে প্রদান করা হয়েছে যা মালটা-বুরেট সংস্কৃতির জনগোষ্ঠীর সদৃশ জনগোষ্ঠীর উত্তরপুরুষ বা মালটা বুরেট সংস্কৃতির সাথে ঘনিষ্ঠভাবে সম্পর্কিত জনগোষ্ঠীকে প্রতিনিধিত্ব করে। জিনগত উপাদান ANE এসেছে প্রাচীন দক্ষিণ ইউরেশীয় (Ancient South Eurasian বা ASE) থেকে।
MA1 এবং আফনতোভা গোরার সদৃশ মানব গোষ্ঠী আমেরিকার আদিবাসী, ইউরোপীয়, ককেশীয়, মধ্য এশীয়দের মধ্যে জিনগত অবদানের জন্য গুরুত্বপূর্ণ, সেই সাথে এটি জিনগত উপাদান মধ্যপ্রাচ্যে ক্ষুদ্র অবদান ও পূর্ব এশীয়দের মধ্যে কিছু অবদান রেখেছে। ল্যাজারিডিস প্রমুখ (২০১৬) উল্লেখ করেন, "ANE পূর্বপুরুষত্বের একটি ক্লাইন ইউরোপের পূর্ব থেকে পশ্চিম পর্যন্ত বিস্তৃত।" ২০১৬ সালের একটি গবেষণা অনুসারে, বিশ্বজুড়ে আধুনিক কালের কেটস, মানসি, আমেরিকার আদিবাসী ও সেলকাপদের মধ্যে সবচেয়ে বেশি পরিমাণে ANE পূর্বপুরুষত্ব দেখা যায়। এছাড়া প্রাচীন ব্রোঞ্জ যুগীয় স্তেপ সংস্কৃতি ইয়াম্নায়া সংস্কৃতি ও আফানাসেভো সংস্কৃতিতে এটি পাওয়া যায়। আমেরিকার আদিবাসীদের ১৪ থেকে ৩৮ শতাংশ পূর্বপুরুষত্ব মালটা বুরেট জনগোষ্ঠী থেকে এসে থাকতে পারে, যেখানে তাদের মধ্যে অন্যান্য জিনপ্রবাহ এসেছে একটি পূর্ব ইউরেশীয় উৎস্য থেকে।
MA1 দুটো প্রাচীন উচ্চ পুরা প্রস্তরযুগীয় সাইবেরীয় ব্যক্তির সাথেও সম্পর্কিত যাদেরকে ইয়ানা নদীর পাশে পাওয়া গেছে, এদেরকে প্রাচীন উত্তর সাইবেরীয় (Ancient North Siberians বা ANS) বলে। সেই সাথে MA1 উচ্চ পুরাপ্রস্তরযুগীয় চীনের তিয়ানিউয়ান মানবের সাথেও সম্পর্কিত।
ক্যাথরিন (থ্যাকারির উপন্যাস)
ক্যাথরিন: আ স্টোরি (Catherine: A Story) হল উইলিয়াম ম্যাকপিস থ্যাকারির রচিত প্রথম দীর্ঘ কথাসাহিত্য। এটি ১৮৩৯ সালের মে থেকে ১৮৪০ সালের ফেব্রুয়ারি পর্যন্ত ফ্রেজার্স পত্রিকায় ধারাবাহিকভাবে প্রকাশিত হয়, পত্রিকায় প্রকাশকালে এটি "ইকি সলোমন্স, এস্ক. জুনিয়র" নামের অধীনে প্রকাশিত হত। এই লেখনীতে থ্যাকারির মূল অভিপ্রায় ছিল অপরাধমূলক কথাসাহিত্যের নিউগেট শাখার সমালোচনা করা। থ্যাকারি তার সমালোচনায় চার্লস ডিকেন্সে অলিভার টুইস্ট উপন্যাসের সহৃদয় পথচারী ন্যান্সি ও সুদর্শন পকেটমার আর্টফুল ডজারের অবতারণা করেন।
শহীদপাড়া বধ্যভূমি
এ হত্যাযজ্ঞ থেকে পালিয়ে প্রাণে বাঁচেন আলতাব আলী।
১৫ ডিসেম্বর, ২০০৯ তারিখে দৈনিক প্রথম আলোয় প্রকাশিত "বধ্যভূমি থেকে ফেরা তাঁরা চারজন" রিপোর্টে বলা হয়,
"তিনি (আলতাব আলী) জানান, রাত তিনটায় পাকিস্তানি সেনারা অতর্কিত এসে এলাকা ঘিরে ফেলে। এ সময় অনেকে পালিয়ে যায়, কয়েকজন পালানোর চেষ্টা করলে রাজাকার সবুর আলী কৌশলে সবাইকে একত্র করে হানাদারদের খবর দেয়। পাকিস্তানি সেনারা বিভিন্ন ঘরে ঢুকে স্বর্ণালংকার, টাকা-পয়সা লুট করে ও সবাইকে টাকা-পয়সা সম্পর্কে জিজ্ঞাসাবাদ করে। এ সময় আলতাব আলীর খালা তাঁর কাছে টাকা থাকার কথা বলে আলতাবকে নিয়ে পালিয়ে যান। এদিকে গুলি করে সবাইকে মেরে ফেলা হয়। মাহতাব হারান তাঁর ছোট ভাই আইয়ুব আলী, ভাইয়ের স্ত্রী মনোয়ারা, তাঁদের এক ছেলে ও এক মেয়েকে।"
কয়েদীদের অধিকার
বেসামরিক ও সামরিক বন্দীদের অধিকার জাতীয় এবং আন্তর্জাতিক উভয় আইন দ্বারা পরিচালিত হয়। আন্তর্জাতিক সম্মেলনের মধ্যে অন্তর্ভুক্ত রয়েছে নাগরিক ও রাজনৈতিক অধিকার সম্পর্কিত আন্তর্জাতিক চুক্তি; জাতিসংঘের বন্দীদের আচরণের জন্য ন্যূনতম নিয়ম, নির্যাতন ও অমানবিক বা অবমাননাকর আচরণ বা শাস্তি প্রতিরোধের জন্য ইউরোপীয় কমিটি, এবং প্রতিবন্ধী ব্যক্তিদের অধিকার সম্পর্কিত সম্মেলন।
জেল মামলা-মোকদ্দমা সংস্কার আইন
মার্কিন যুক্তরাষ্ট্রে, জেল মামলা-মোকদ্দমা সংস্কার আইন, বা পিলআরএ, কয়েদীদের দ্বারা "অসার মামলা" সীমাবদ্ধ করার অভিপ্রায়ে ১৯৯৬ সালে প্রণীত একটি যুক্তরাষ্ট্রীয় সংবিধান। এর বিধানগুলির মধ্যে, পিলআরএ মামলা মোকদ্দমা দায়ের করার আগে কয়েদীদের এই সংস্কারটির সম্ভাব্য সমস্ত কার্যনির্বাহী উপায়ের ব্যয় করার দরকার পড়ে, বিপদজনক আসামীর আইনি ফি প্রদানের স্বাভাবিক প্রক্রিয়াটিকে সীমাবদ্ধ করে (যা একজন বন্দীর প্রতিনিধিত্বকারী কম ইচ্ছুক আইনজীবী তৈরি করে), আদালতকে "অসার" বা "বিদ্বেষপরায়ণ" মামলা খারিজ করার অনুমতি দেয়, এবং বন্দীদের তাদের আদালতের ফি সামনের দিকে প্রদান করতে হয় যদি তাদের ক্ষেত্রে তিনটি ঘটনা "অসার" হিসাবে বরখাস্ত হওয়ার ঘটনা ঘটেে।
বহিঃসংযোগ
বন্দীদের অধিকারের জন্য কাজ করা সংস্থা:
মেদিনীপুরের যুদ্ধ
পটভূমি
১৭৪৫ সালের অক্টোবরে নাগপুরের মারাঠা মহারাজা রঘুজী ভোঁসলে বাংলা আক্রমণ করেন এবং উড়িষ্যা থেকে মেদিনীপুর পর্যন্ত বিস্তৃত অঞ্চল দখল করে সেখানে লুটপাট চালাতে থাকেন । কাটোয়ার যুদ্ধে বাংলার নবাব আলীবর্দী খান মারাঠাদেরকে পরাজিত করেন , কিন্তু সেনাপতিদের বিশ্বাসঘাতকতার কারণে সৃষ্ট গোলযোগের কারণে তাকে মারাঠাদের বিরুদ্ধে অভিযান স্থগিত রাখতে হয় । অভ্যন্তরীণ বিশৃঙ্খলা দূর করার পর ১৭৪৬ সালের নভেম্বরে নবাব তার সেনাপতি মীর জাফরকে মারাঠাদের দখলকৃত অঞ্চল পুনরুদ্ধার করার জন্য প্রেরণ করেন  ।
যুদ্ধের ঘটনাবলি
মীর জাফর তার সৈন্যবাহিনী নিয়ে মারাঠা-অধিকৃত মেদিনীপুরের দিকে অগ্রসর হন। ১৭৪৬ সালের ডিসেম্বরে তিনি মেদিনীপুরের নিকটে মারাঠা সৈন্যবাহিনীর মুখোমুখি হন। মারাঠা বাহিনীর নেতৃত্বে ছিলেন মীর হাবিবের সেনাপতি সাঈদ নূর । উভয়পক্ষে তীব্র যুদ্ধ হয় এবং মারাঠারা শোচনীয়ভাবে পরাজিত হয় । পরাজিত মারাঠারা পশ্চাৎপসরণ করে এবং মীর জাফর মেদিনীপুর পুনরুদ্ধার করে নেন ।
ফলাফল
মীর জাফরের সাফল্যে খুশি হয়ে নবাব আলীবর্দী তাকে উড়িষ্যার প্রাদেশিক শাসনকর্তা নিযুক্ত করেন (যদিও উড়িষ্যা এসময় মারাঠাদের দখলে ছিল)। কিন্তু মীর জাফরের সাফল্য ছিল ক্ষণস্থায়ী, কারণ কিছুদিন পরেই উড়িষ্যা থেকে মীর হাবিব এবং জানুজী ভোঁসলের নেতৃত্বে মারাঠা সৈন্যরা আবার মেদিনীপুর আক্রমণ করে এবং মীর জাফর বিনা যুদ্ধে পলায়ন করেন ।
কিতাবের মাজার
কিতাবের মাজার (היכל הספר, হেইখাল হা'শেফের) হল জেরুসালেমের গিভাত রাম শহরতলিতে অবস্থিত ইসরায়েল জাদুঘরের একটি শাখা যা মৃত সাগরের পুঁথি সংরক্ষণ করে।
ইতিহাস
ভবনটি প্রকৃতপক্ষে পার্শ্ববর্তী হিব্রু বিশ্ববিদ্যালয়ের গিভাত রাম ক্যাম্পাসের জাতীয় পাঠাগার হিসেবে নির্মাণ করার কথা ছিলো।
জেরুসালেম জাদুঘরের অংশ, কিতাবের মাজার ভবনটি ১৯৬৫ সালে ডেভিড স্যামুয়েল গোটেসম্যান নামক হাঙ্গেরীয়-ইহুদি সমাজহিতৈষীর পরিবারের অনুদানের অর্থে নির্মিত হয়। স্যামুয়েল গোটেসম্যান কিতাবের মাজারের জন্য পুরনো চারটি ধর্মীয় পুঁথি পর্যন্ত কিনেন। সাত বছর ধরে নির্মিত কিতাবের মাজার আরমান্ড ফিলিপ বার্টস, ফ্রেডরিক জন কিসলার এবং গেজার হেলার নকশা করেন। ফিলিপ ছিলেন প্রকৃতপক্ষে গোটেসম্যান এর মেয়ে এর স্বামী যার ফলে তাকে নকশার দায়িত্ব দেওয়া হয়। ফলে ইসরায়েলি প্রকৌশলবিদেরা স্বজনপ্রীতির অভিযোগ তুলেন। তবে নির্মাণকাজ শেষ হয়।
এই মাজারটি সাদা গম্বুজ হিসেবে নির্মিত হয় যার চারদিকের কাঠামোর দুই-তৃতীয়াংশ রাখা হয় মাটির নিচে তথা ভূগর্ভস্থে, ফলে ভবনের কাঠামোর উপরের অংশটি এর চারপাশের জলাধারের পানিতে প্রতিফলিত হয়। সাদা গম্বুজের অন্যদিকে একটি কালো শিলার দেওয়াল রয়েছে। একটি ব্যাখ্যা অনুসারে ভবন ও দেওয়ালের রং এবং এদের আকৃতি অন্ধকারের পুত্রদের বিরুদ্ধে আলোর পুত্রদের যুদ্ধ পুঁথির কাহিনী ভিত্তি করে নির্মিত, সাদা গম্বুজটিকে আলোর পুত্র এবং কালো দেওয়ালটিকে অন্ধকালের পুত্রদের প্রতীক ধরা হয়ে থাকে।
প্রাচীনতম হওয়ায় কিতাবের মাজারে সংরক্ষিত ধর্মীয় পুঁথিগুলোর ভঙ্গুরতার ফলে সেগুলো নিয়মিতভাবে প্রদর্শন করাটা অসম্ভব তাই একটি বিশেষ পদ্ধতি গ্রহণ করা হয়। ৩-৬ মাস পুঁথিগুলো প্রদর্শনীর পর পর প্রদর্শনী ক্ষেত্র থেকে সেগুলো সরিয়ে অস্থায়ীভাবে একটি বিশেষ জমা কক্ষে রাখা হয় যেখানে পুঁথিগুলো আলো থেকে কিছুটা সময়ের জন্য বিশ্রাম পেয়ে থাকে।
মাজার ঘরটিতে নবী যিশাইয়ের পুঁথি রয়েছে যার নির্ধারিত তারিখ করা হয়েছে খ্রিস্টপূর্ব দ্বিতীয় শতাব্দীতে, এবং এই মাজারে সবচাইতে অক্ষত পুঁথি আলেপ্পো কোডেক্স রয়েছে যার তারিখ নির্ধারিত হয়েছে দশম শতাব্দীতে। এই আলেপ্পো কোডেক্স বর্তমানে প্রাপ্ত পৃথিবীর প্রাচীনতম টিকে থাকা বাইবেল। ভঙ্গুল প্রকৃতির হওয়ায় আসল যিশাইয়ের পুঁথির একটি প্রতিকৃতি বর্তমানে কিতাবের মাজারে প্রদর্শন করা হয়।
২০১৩ সালে ব্যাংক অব ইসরায়েল কিতাবের মাজার ভবনটিকে উৎসর্গ করে একটি ইসরায়েলি বুলিয়ন মুদ্রা প্রকাশ করেছিলো যেখানে নোটের পৃষ্ঠায় কিতাবের মাজারের ভবনের ছবি দেখা যায়।
আল মাহদি মসজিদ, ব্র্যাডফোর্ড
আল মাহদি মসজিদ একটি আহ্‌মদীয়া মুসলিম জামাতের মসজিদ ব্র্যাডফোর্ড, ইংল্যান্ড এ অবস্থিত। মসজিদটি নির্মিত হয়েছিল  £২.৫ মিলিয়ন পাউন্ড খরচে যা ব্রিটিশ আহমদীয়া মুসলিম সদস্যদের স্বেচ্ছায় দানের মাধ্যমে। মসজিদটি উদ্বোধন করেছিলেন ৭ই নভেম্বর, ২০০৮ সালে মির্যা মাসরূর আহমদ, বর্তমানে পঞ্চম খলিফা আহমদীয়া মুসলিম সম্প্রদায়ের। মসজিদটি ২০০০ জন মুসুল্লি ধারণক্ষমতা সম্পন্ন, এটি শহরের বৃহত্তম মসজিদগুলোর মধ্যে একটি. উদ্বোধন অংশগ্রহণ করেন অনেক আহমদী মুসলিম এবং ৩০০ জন অতিথি।  ব্র্যাডফোর্ড এর রীস ওয়ে নামক জায়গায় মসজিদটি অবস্থান করছে যা একটি মালভূমি উপর অবস্থিত, এজন্য মসজিদটি শহরের দূর দূরান্ত থেকেও দেখা যায়।
২০১৪ সালে মসজিদটিতে বিবিসি রেডিও ৪ এর বিষয়ভিত্তিক বিতর্ক Any Questions? অনুষ্ঠিত হয়।
সন্দীপ রায়
সন্দীপ রায় (জন্ম : ৮ সেপ্টেম্বর ১৯৫৪) ভারতীয় বাঙালি চলচ্চিত্র পরিচালক। তিনি চলচ্চিত্রকার সত্যজিৎ রায়ের একমাত্র পুত্র। তার মায়ের নাম বিজয়া রায়। সত্যজিৎ রায়ের গোয়েন্দা ফেলুদার রহস্য অ্যাডভেঞ্চার সিরিজের কাহিনি অবলম্বনে তিনি কয়েকটি চলচ্চিত্র নির্মাণ করেছেন।
ব্যক্তিজীবন
তিনি ২২ বছর বয়সে তার চলচ্চিত্রজীবন শুরু করেছেন শতরঞ্জ কে খিলাড়ী ছবিতে সহকারী পরিচালক হিসেবে। তিনি তার বাবা সত্যজিৎ রায়ের বিভিন্ন ছবিতে কাজ করেছেন স্থিরচিত্রগ্রাহক এবং আলোকচিত্রশিল্পী হিসেবেও। তার প্রথম পরিচালনার কাজ ফটিকচাঁদ ছবিতে। এই ছবি আন্তর্জাতিক শিশু চলচ্চিত্র উৎসবে পুরস্কার পায়।
সত্যজিৎ রায়ের শেষ তিনটে চলচ্চিত্রে তিনি অপারেটিং ক্যামেরাম্যান হিসেবে কাজ করেছেন। গনশত্রু (The Enemy of the People), শাখা-প্রশাখা (The Branches of the Tree), আগন্তুক (The Stranger)।
এই চার প্রজন্মের সন্দেশ পত্রিকার সম্পাদক, এখনও পর্যন্ত, ১১জন। প্রথম প্রজন্মে শুধু উপেন্দ্রকিশোর রায়চৌধুরী। দ্বিতীয় প্রজন্মে সুকুমার রায়, সুবিনয় রায়, সুধাবিন্দু বিশ্বাস। তৃতীয় প্রজন্মে সত্যজিৎ রায়, সুভাষ মুখোপাধ্যায়, লীলা মজুমদার, নলিনী দাশ, বিজয়া রায়। চতুর্থ প্রজন্মের সম্পাদক সন্দীপ রায়, সুজয় সোম।
তিনি বিখ্যাত গোয়েন্দা চরিত্র ফেলুদার অনেক সিনেমার কাজ করেন। তিনি দীপ প্রকাশন হতে প্রকাশিত আমি আর ফেলুদা বইয়ের লেখক। এই বইটি কলকাতা বইমেলার বেস্ট সেলার হয়। এই বইটি সত্যজিৎ রায়ের লেখা একেই বলে শুটিং বইয়ের স্বাদ বহন করে। এই বইয়ে তার নির্মিত ফেলুদার নির্মাণের গল্প রয়েছে।
তিনি ১৯৮৯ সালে কিশোরকুমার-এর উপর প্রামান্যচিত্র নির্মাণ করেন।
গাস লোগি
অগাস্টিন লরেন্স লোগি (জন্ম: ২৮ সেপ্টেম্বর, ১৯৬০) ত্রিনিদাদ ও টোবাগোয় জন্মগ্রহণকারী সাবেক ওয়েস্ট ইন্ডিয়ান ক্রিকেটার। ১৯৮০-এর দশকে ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন গাস লোগি। দলে তিনি মূলতঃ ডানহাতি ব্যাটসম্যান হিসেবে দায়িত্ব পালন করতেন। এছাড়াও ডানহাতে অফ ব্রেক বোলিংয়ে পারদর্শীতা দেখিয়েছেন তিনি। ঘরোয়া ক্রিকেটে ত্রিনিদাদ ও টোবাগো ক্রিকেট দলের পক্ষে খেলেন। বর্তমানে তিনি আন্তর্জাতিক ক্রিকেটে কোচের দায়িত্ব পালন করছেন।
খেলোয়াড়ী জীবন
১৯৭৮ থেকে ১৯৯২ সাল পর্যন্ত ত্রিনিদাদ ও টোবাগো ক্রিকেট দলের পক্ষে প্রথম-শ্রেণীর ক্রিকেটে প্রতিনিধিত্ব করেন। তন্মধ্যে ১৯৯০ সালে দলকে নেতৃত্ব দিয়েছেন তিনি।
১৯৮০-এর দশকে ক্রিকেট বিশ্বে দূর্দান্ত প্রতাপ বিস্তারকারী ওয়েস্ট ইন্ডিজ দলে ব্যাটসম্যানের দায়িত্ব পালনসহ সুদক্ষ ফিল্ডার হিসেবে সুনাম কুড়িয়েছেন। সমগ্র খেলোয়াড়ী জীবনে তিনি ৫২ টেস্ট ও ১৫৮ একদিনের আন্তর্জাতিকে অংশ নিয়েছেন। পাশাপাশি তিনটি আন্তর্জাতিক সেঞ্চুরি করেন। তন্মধ্যে দু’টি সেঞ্চুরি আসে টেস্ট ক্রিকেট থেকে। এপ্রিল, ১৯৮৩ সালে সফরকারী ভারতের বিপক্ষে অনুষ্ঠিত ৪র্থ টেস্টে নিজস্ব সর্বোচ্চ ১৩০ রান তোলেন।
কোচ
২০০৩ থেকে অক্টোবর, ২০০৪ সাল পর্যন্ত ওয়েস্ট ইন্ডিজের কোচের দায়িত্বে নিয়োজিত ছিলেন। এরপর তিনি কানাডা দলকেও পরিচালনা করেছেন। ওয়েস্ট ইন্ডিজ ছেড়ে বারমুদা ক্রিকেট দলকে প্রশিক্ষণ দিয়েছেন তিনি। এরপূর্বে সংক্ষিপ্ত সময়ের জন্য ডব্লিউ কানেকশন ওয়ান্ডেরার্স ক্রিকেট ক্লাবেরও দায়িত্বে ছিলেন। বারমুডা দলের প্রধান কোচ থাকা অবস্থায় দলকে ওয়েস্ট ইন্ডিজে অনুষ্ঠিত ২০০৭ সালের ক্রিকেট বিশ্বকাপে প্রতিযোগিতার ইতিহাসে প্রথমবারের মতো খেলার যোগ্যতা লাভে সহায়তা করেন।
ত্রিনিদাদ ও টোবাগোয় ক্রীড়াক্ষেত্রে অবদান রাখায় জাতীয় পুরস্কার হিসেবে ১৯৯৩ সালে হামিং বার্ড মেডেল সিলভার লাভ করেন। এছাড়াও প্রথম ক্রিকেটার হিসেবে ফিল্ডিংয়ের জন্য ম্যান অব দ্য ম্যাচ পুরস্কারে ভূষিত হন তিনি।
মন্টগামারি ক্লিফট
এডওয়ার্ড মন্টগামারি ক্লিফট (Edward Montgomery Clift; ১৭ অক্টোবর ১৯২০ - ২৩ জুলাই ১৯৬৬) ছিলেন একজন মার্কিন অভিনেতা। তিনি রেড রিভার (১৯৪৮), দি এয়ারেস (১৯৪৯), আ প্লেস ইন দ্য সান (১৯৫১), অ্যালফ্রেড হিচককের আই কনফেস (১৯৫৩), ফ্রম হিয়ার টু হিটার্নিটি (১৯৫৩), দ্য ইয়ং লায়ন্স (১৯৫৮), জাজমেন্ট অ্যাট নুরেমবার্গ (১৯৬১), এবং দ্য মিসফিটস্‌ (১৯৬১) চলচ্চিত্রে অভিনয়ের জন্য স্মরণীয়। তিনি শ্রেষ্ঠ অভিনেতা বিভাগে তিনবার এবং শ্রেষ্ঠ পার্শ্ব অভিনেতা বিভাগে একবার একাডেমি পুরস্কারের মনোনয়ন লাভ করেন।